ตอนนี้ผมส่วนสูง 171 cm และน้ำหนักลดลงมามาก ตอนนี้ น้ำหนัก 49.8 kg เมื่อ 4 เดือนก่อนน้ำหนัก 60 และผ่านไป 2 สัปดาห์ เหลืออยู่ 55 kg และเวลาผ่านไปน้ำหนักค่อยๆลดลงมา เหลือ 50.3 มา2 เดือน ปัจจุบันน้ำหนัก 49.8 รู้สึกหิวแต่กินไม่ค่อยลง ตอนนี้รู้สึกเหนื่อยมากจนแทบไม่มีแรงอาบน้ำในตอนเช้า ควรต้องทำยังไงดีครับ
สวัสดีค่ะ Ggอาการเหนื่อยอ่อนเพลีย น้ำหนักลด อาจเกิดจาก-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าโดยน้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือน จากน้ำหนักดังกล่าวมานั้น ก็น่าจะมีการลดอย่างผิดปกติจริงแนะนำพบแพทย์เพื่อตรวจร่างกายเพิ่มเติมเพื่อหาโรคต่างๆที่เป็นไปได้ดังกล่าวไปการดูแลตัวเองเบื้องต้น รับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์